“Real” Ronaldu, Beyl va Modrich bilan shartnomalarini uzaytirmoqchi

Madridning “Real” klubi rahbariyati jamoa yetakchilari Krishtianu Ronaldu, Garet Beyl va Luka Modrich shartnomalarini uzaytirmoqchi, deb xabar bermoqda “Korrespondent.net”.

Krishtianu Ronaldu va Garet Beylning madridliklar bilan kelishuvi 2021-yilga qadar uzaytirilishi avvalroq ma’lum bo‘lgandi. Endilikda klub rahbariyati sentabr oyida 31 yoshni qarshi oladigan Luka Modrich bilan ham hamkorlikni uzaytirmoqchi.
Xorvatiyalik futbolchining amaldagi shartnomasi 2018-yilga qadar mo‘ljallangan. Unga ham 2021-yilga qadar davom etadigan kelishuv taklif qilinadi.
O‘tgan mavsuda Modrich “Real” safida 32 uchrashuv o‘tkazib, 2 ta gol va 4 ta golli uzatmaga mualliflik qilgan.